Document ID: /roh_data/filtered/Billingualer_Corpus_interleaved-de-rm.jsonl.gz/1432

This is a text translated from German to Rumantsch Grischun.
Hunde - Verantwortung der Gemeinden und Hundehaltenden

Um den Anforderungen der Gesetzgebung von Bund und Kanton im Umgang mit Hunden gerecht zu werden, hat das Amt für Lebensmittelsicherheit und Tiergesundheit eine eigene Hundefachstelle geschaffen. Diese soll auch dazu dienen, die Zusammenarbeit mit den Gemeinden zu fördern und die Gemeinden für den Vollzug ihrer Aufgaben im Hundebereich zu unterstützen. Zur Förderung der Verantwortung der Hundehaltenden, welche mit der Erziehung ihres Hundes Entscheidendes beitragen, ist die Absolvierung des Hundehalterbrevets unabdingbar.

Verschiedene Vorfälle mit Hunden in den letzten Jahren, die einerseits für Schlagzeilen und andrerseits für tiefe Betroffenheit und Unsicherheiten in der Bevölkerung gesorgt haben, riefen den Bund zum Handeln auf. Im Mai 2006 wurden neue Bestimmungen in die Tierschutzverordnung aufgenommen. Danach hat der Kanton den Sachverhalt abzuklären und Massnahmen zu ergreifen, wenn ein Hundebissvorfall gemeldet wird oder ein Hund Anzeichen eines übermässigen Aggressionsverhaltens zeigt.

Im neuen kantonalen Veterinärgesetz, welches vom Grossen Rat 2007 verabschiedet wurde und voraussichtlich im September 2008 in Kraft treten wird, sind für solche Fälle griffige Massnahmen vorgesehen, wie zum Beispiel Absolvierung eines Kurses, Auferlegung einer Leinen- oder Maulkorbpflicht bis hin zur Tötung eines Tieres. Der Kanton ist zudem im Rahmen der Abklärungen berechtigt, einen Hund einem Wesenstest zu unterziehen.

Um den neuen Aufgaben betreffend Hunde gerecht zu werden, hat der Kanton im Amt für Lebensmittelsicherheit und Tiergesundheit (ALT) eine Hundefachstelle eingerichtet. Diese Fachstelle trifft die notwendigen Anordnungen betreffend Abklärung der Sachverhalte und Massnahmen. Zudem soll sie für weitere Fragen im Zusammenhang mit Hunden zuständig sein. Ein gewichtiges Augenmerk wird auf die Zusammenarbeit mit den Gemeinden gelegt.

Aufgaben der Gemeinden

Es ist festzustellen, dass die Gemeinden immer mehr mit der Hundethematik konfrontiert werden, da sie üblicherweise die erste Anlaufstelle für besorgte Bürger darstellt. Aufgrund der Komplexität dieser Thematik drängt sich eine lineare Zusammenarbeit zwischen Gemeinden und Kanton mit klarer Aufgabenteilung auf. Kanton und Gemeinden sind grundsätzlich wie folgt zuständig:

Kanton:

- Abklärung der Sachverhalte und Anordnen von Massahmen bei gemeldeten Beissunfällen und Hunden mit Anzeichen eines übermässigen Aggressionsverhaltens

- Zusammenarbeit mit den Partnern (Gemeinden, Polizei, Tierärzte, Vereine)

- Präventionsarbeit (Schulen, Vereine etc.), teilweise mit Gemeinden zusammen

- Sämtliche Tierschutzbelange

Gemeinde:

- Das Halten von Hunden unterliegt der Kontrolle der Gemeinden

- Grundsätzlich erste Anlaufstelle in Sachen Hunde

- Registrierung der Hunde in einer Datenbank

- Erlass von Hundegesetzen in ihrem Aufgabenbereich (auch für Prävention)

- Anordnung erster Massnahmen bei auffälligen Hunden

- Die Gemeinden sind überall dort zuständig, wo keine Kantonszuständigkeit vorliegt

Das Hundehalterbrevet SKG

Einen wichtigen Beitrag müssen auch die Hundehalterinnen und Hundehalter durch ihre Eigenverantwortung leisten. Diese wird unerklärlicherweise oft vergessen und viel zu wenig in das Thema einbezogen. Tatsache ist nämlich, dass Hundehaltende alleine die Verantwortung und die Sorgfaltspflichten bezüglich des Verhaltens ihrer Hunde tragen. Zudem bestimmen sie mit ihrer Ausbildung und der Haltung einen grossen Teil über das Verhaltens- und Erscheinungsbild des Hundes. Mit der neuen Tierschutzverordnung des Bundes, welche im Herbst in Kraft treten wird und neuerdings die Hundehaltung von gewissen Sachkundenachweisen abhängig macht, wird in diese Richtung gezielt. Auch innerhalb des Kantons ist es klar das Ziel, die Hundethematik über die Eigenverantwortung der Hundehaltenden an den Wurzeln anzupacken.

Aufgrund dieser Entwicklungen hat die Schweizerische Kynologische Gesellschaft (SKG) eine Hundehalterprüfung ausgearbeitet: das Hundehalterbrevet SKG. Dieses Brevet enthält die wichtigsten Elemente in der Grunderziehung von Hunden. Die Prüfung wurde von Verhaltensfachleuten und erfahrenen Kynologen ausgearbeitet und beruht auf langjähriger Erfahrung in der Grundausbildung von Mensch und Hund.

Das Hundehalterbrevet differenziert sich klar von einer Sporthundeprüfung, indem der Inhalt genau aus den Punkten und Alltagssituationen besteht, welchen die Hundehalterin beziehungsweise der Hundehalter mit ihrem Hund in der Öffentlichkeit begegnet. Es ist aber auch ganz klar eine Grundanforderung, welche jeder Hundehalter beziehungsweise jede Hundehalterin und jeder Hund in der heutigen Zeit erfüllen muss. Dieses Hundehalterbrevet ist auch für das ALT massgebend. Speziell bei Hunden, welche Probleme im Umgang mit ihren Artgenossen haben oder wenn bei den Hundehaltenden Mängel beim Abrufen des Hundes (Appell) ersichtlich sind, wird vom ALT grundsätzlich die Durchführung des Hundehalterbrevets angeordnet. Damit können Probleme entdeckt und differenziert werden.

Um was geht es beim Hundehalterbrevet SKG konkret:

- Schutz für die Hundehaltenden

- Die Hundehaltenden können beweisen, dass sie ihre Hunde unter Kontrolle haben

- Hundehaltende müssen mit dem Hund arbeiten und sich mit ihm auseinandersetzen

- Hundehaltende trainieren Situationen, welche sie im Alltag benötigen

- Förderung des Teamverhaltens zwischen Halterin bzw. Halter und Hund

- Hundehaltende bekommen einen Ausweis

- Spass / Beschäftigung für den nicht Sport- und Arbeitshund

Zudem ist zum Brevet zu bemerken:

- Dabei handelt es sich um eine Präventivmassnahme

- Der Kanton und die Gemeinde können das Brevet als Massnahme vorsehen

- Mit dem Brevet kann eine Vorselektion für weitere Anordnung von Massnahmen durch das ALT vorgenommen werden

Trotz dieser zusätzlichen Qualitätssicherung besteht keine Garantie, dass es nicht wieder zu Unfällen mit Hunden kommt. Eine solche Garantie wird es nie geben. Durch das Absolvieren des Hundehalterbrevets stellt sich die Hundehalterin beziehungsweise der Hundehalter aber den heutigen Anforderungen und übernimmt somit indirekt Verantwortung für das Verhalten seines Hundes gegenüber der Öffentlichkeit.

Es ist zu erwarten, dass die Hundehaltenden mit dem erfolgreichen Bestehen des Brevets einen grossen und positiven Beitrag an das heutige Bild im Zusammenhang mit der Hundethematik leisten können.

Gremium: Amt für Lebensmittelsicherheit und Tiergesundheit

Quelle: dt Amt für Lebensmittelsicherheit und Tiergesundheit

Data: 30.05.2008

Chauns - responsabladad da las vischnancas sco er da las possessuras e dals possessurs da chauns

Per ademplir las pretensiuns da la legislaziun federala e chantunala davart il tractament da chauns ha l'uffizi per la segirezza da victualias e per la sanadad d'animals stgaffì in agen post spezialisà per chauns. Quel duai er gidar a promover la collavuraziun cun las vischnancas e plinavant sustegnair las vischnancas en l'execuziun da lur incumbensas en il sectur dals chauns. Per promover la responsabladad da las possessuras e dals possessurs da chauns - che prestan ina contribuziun impurtanta cun educar lur chauns - èsi indispensabel ch'ellas e ch'els fetschian il brevet per possessuras e per possessurs da chauns.

Ils ultims onns han differents incidents cun chauns procurà d'ina vart per lingias grossas e da l'autra vart per gronda consternaziun e per malsegirezza tar la populaziun, uschia che la confederaziun ha stuì agir. Il matg 2006 èn vegnidas integradas novas disposiziuns en l'ordinaziun federala davart la protecziun dals animals. Tenor questas disposiziuns sto il chantun sclerir ils fatgs e prender mesiras, sch'i vegn annunzià in cas d'ina morsa da chaun u sch'in chaun mussa indizis d'in cumportament agressiv smesirà.

En la nova lescha chantunala davart ils fatgs veterinars ch'il cussegl grond ha deliberà l'onn 2007 e che entra previsiblamain en vigur il settember 2008 èn previsas mesiras effizientas per tals cas, sco p.ex. absolver in curs, pronunziar in'obligaziun da tegnair il chaun a la tschinta u d'al metter si in buccarè u schizunt da mazzar l'animal. En il rom dals scleriments ha il chantun ultra da quai il dretg da suttametter in chaun ad in test da cumportament.

Per pudair ademplir las novas incumbensas concernent ils chauns ha il chantun endrizzà in post spezialisà per chauns tar l'uffizi per la segirezza da victualias e per la sanadad d'animals (USVA). Quest post spezialisà ordinescha las disposiziuns necessarias concernent il scleriment dals fatgs e concernent las mesiras. Plinavant duai el esser cumpetent per ulteriuras dumondas en connex cun chauns. In pais spezial vegn mess sin la collavuraziun cun las vischnancas.

Incumbensas da las vischnancas

I vegn constatà che las vischnancas vegnan confruntadas pli e pli savens cun la tematica dals chauns, perquai ch'ellas èn normalmain l'emprima adressa da contact per burgaisas e per burgais preoccupads. Pervia da la cumplexitad da questa tematica s'impona ina collavuraziun lineara tranter las vischnancas ed il chantun, e quai cun reparter cleramain las incumbensas. Il chantun e las vischnancas han da princip las suandantas cumpetenzas:

chantun:

- sclerir ils fatgs ed ordinar las mesiras, sch'i vegnan annunziads accidents da morsas e chauns cun indizis d'in cumportament agressiv smesirà

- collavurar cun las partenarias e cun ils partenaris (vischnancas, polizia, veterinarias e veterinaris, uniuns)

- lavur da prevenziun (scolas, uniuns e.u.v.), per part ensemen cun las vischnancas

- tut las dumondas da la protecziun dals animals

vischnancas:

- il possess da chauns è suttamess a la controlla da las vischnancas

- da princip l'emprima adressa da contact en chaussas da chauns

- registrar ils chauns en ina banca da datas

- relaschar leschas da chauns en lur champ d'incumbensas (er per la prevenziun)

- ordinar emprimas mesiras tar chauns cun in cumportament frappant

- las vischnancas èn cumpetentas là, nua ch'il chantun n'è betg cumpetent

Il brevet da la SCS per possessuras e per possessurs da chauns

Ina contribuziun impurtanta ston er las possessuras ed ils possessurs da chauns prestar tras lur atgna responsabladad. Per motivs inexplitgabels vegn quella savens emblidada ed integrada bler memia pauc en la tematica. Igl è numnadamain in fatg che las possessuras e ch'ils possessurs da chauns han sulets la responsabladad e l'obligaziun d'avair quità en quai che reguarda il cumportament da lur chauns. Plinavant determineschan ellas ed els - tras lur scolaziun e tras lur tenuta - per gronda part il cumportament e la cumparsa dal chaun. En questa direcziun va la nova ordinaziun federala davart la protecziun dals animals che entra en vigur l'atun e che collia - sco novaziun - il possess da chauns cun tschertas cumprovas d'enconuschientschas da la materia. Er entaifer il chantun è la finamira cleramain quella da prender per mauns la tematica dals chauns sur l'atgna responsabladad da las possessuras e dals possessurs da chauns.

Pervia da quests svilups ha la societad cinologica svizra (SCS) elavurà in examen per possessuras e per possessurs da chauns: il brevet da la SCS per possessuras e per possessurs da chauns. Quest brevet cuntegna tut ils elements impurtants da l'educaziun fundamentala da chauns. L'examen è vegnì elavurà da spezialistas e da spezialists en dumondas dal cumportament sco er da cinologas e da cinologs cun gronda experientscha en la scolaziun fundamentala dals chauns sco er da lur possessuras e da lur possessurs.

Il brevet per possessuras e per possessurs da chauns sa differenziescha cleramain d'in examen per chauns da sport, perquai ch'el cuntegna exactamain quels puncts e quellas situaziuns dal mintgadi che resultan per las possessuras e per ils possessurs sco er per ils chauns sezs en la publicitad. I sa tracta qua dentant er d'ina clera pretensiun fundamentala che mintga possessura e che mintga possessur sco er che mintga chaun sto ademplir en noss temp. Quest brevet per possessuras e per possessurs da chauns è dentant er decisiv per il USVA. En spezial tar chauns che han problems en il contact cun auters chauns ubain tar possessuras e tar possessurs da chauns che han difficultads da far far per cumond il chaun, ordinescha il USVA da princip la frequentaziun da quest brevet. Uschia pon vegnir scuvrids e differenziads ils problems.

Tge cumpiglia il brevet da la SCS concretamain:

- protecziun per las possessuras e per ils possessurs da chauns

- las possessuras ed ils possessurs da chauns ston cumprovar ch'ellas e ch'els hajan lur chauns sut controlla

- las possessuras ed ils possessurs da chauns ston lavurar e sa fatschentar cun il chaun

- las possessuras ed ils possessurs da chauns exerciteschan situaziuns ch'ellas e ch'els dovran en il mintgadi

- tranter las possessuras resp. ils possessurs ed ils chauns sezs vegn promovì in cumportament da team

- las possessuras ed ils possessurs da chauns survegnan in certificat

- divertiment ed occupaziun per in chaun che n'è betg in chaun da sport u da lavur

Plinavant stoi vegnir remartgà tar il brevet:

- i sa tracta d'ina mesira da prevenziun

- il chantun e la vischnanca pon prevair il brevet sco mesira

- tras il brevet po il USVA far ina preselecziun per ordinar ulteriuras mesiras

Malgrà questa optimaziun da la qualitad na datti nagina garanzia ch'i na dettia betg puspè accidents cun chauns. Ina tala garanzia na vegni mai a dar. Cun far il brevet tegnan las possessuras ed ils possessurs da chauns dentant quint da las pretensiuns d'ozendi e surpiglian uschia indirectamain la responsabladad per il cumportament da lur chaun envers la publicitad.

Sche las possessuras e sch'ils possessurs da chauns dumognan il brevet cun success, pon ins spetgar ch'ellas e ch'els sajan en cas da prestar ina contribuziun impurtanta e positiva per la reputaziun actuala en connex cun la tematica dals chauns.

Gremi: uffizi per la segirezza da victualias e per la sanadad d'animals

Funtauna: rg uffizi per la segirezza da victualias e per la sanadad d'animals

Data: 30.05.2008